**J E G Y Z Õ K Ö N Y V**

**Készült**: Gádoros Nagyközségi Önkormányzat Képviselő-testületének 2023. április 25-én 16:00 órától megtartott rendes üléséről

**Az ülés helye:** Gádoros Nagyközségi Könyvtár, nagyterem

**Jelen vannak:** Dr. Szilágyi Tibor polgármester, Fekete Tiborné, Herbszt Gergely, Jávorcsik János Dávid, Ribárszki István János és Simondán Vilmos települési képviselők

**Jelen volt tanácskozási**

**joggal meghívva:** Kőszegi Erzsébet Mária jegyző

Tóth Tibor igazgatási csoportvezető

Libor Zsoltné pénzügyi csoportvezető

Prozlik Márta Napközi Otthonos Óvoda intézményvezető

Krivikné Zahorecz Anita Gondozási Központ intézményvezető

**Dr. Szilágyi Tibor polgármester:**

Tisztelettel köszönti a képviselő-testületi ülésen megjelent települési-képviselőket, Jegyző Asszonyt, csoportvezetőket és az intézményvezetőket.

A képviselő-testület határozatképes, mivel 6 fő jelen van. Varga Balázs alpolgármester úr jelezte távolmaradását.

A rendes testületi ülést megnyitja.

Jegyzőkönyv-hitelesítőnek felkéri Fekete Tiborné települési képviselő asszonyt és Herbszt Gergely települési képviselő urat.

A döntéshozatalban résztvevők száma: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az ülésről készített jegyzőkönyv hitelesítésére Fekete Tiborné települési képviselő asszonyt és Herbszt Gergely települési képviselő urat jelölte ki.

Jegyzőkönyvvezetőnek Németh Lászlónét javasolja.

A döntéshozatalban résztvevők száma: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az ülésről készített jegyzőkönyv vezetésére Németh Lászlónét jelölte ki.

**Dr. Szilágyi Tibor polgármester:**

Szavazásra bocsátja a rendes nyílt ülés napirendi tárgysorozatát, azzal a módosítással, hogy a bejelentésekben a Rendőrség, a Tűzoltók Napja alkalmából történő felajánlásról is szó lesz, utána foglalkoznak ingatlan vagyon felajánlásával, melyet a Magyar Állam a Magyar Falu Programban részt vevő kistelepüléseknek ajánlott fel, valamint az Orosházi Kistérség Többcélú Társulása Társulási Megállapodásának módosítása kerülne megtárgyalásra. Lesz még egy napirend, melyet zárt ülésen tárgyalna a Képviselő-testület. Ki ért egyet ezzel?

A döntéshozatalban résztvevők száma: 6 fő.

Gádoros Nagyközség Önkormányzat Képviselő-testülete rendes ülésének napirendjét 6 igen szavazattal, ellenszavazat és tartózkodás nélkül az alábbiak szerint fogadta el:

**Nyilvános ülés keretében:**

1. a.) Beszámoló a Gondozási Központ munkájáról

b.) Tájékoztató a demenciával élő személyek nappali ellátásáról és a belső ellenőr hatásvizsgálata

Előadó: Krivikné Zahorecz Anita Gondozási Központ intézményvezető

1. Humán Szolgáltató Központ 2022. évi beszámolója

Előadó: Dr. Szilágyi Tibor polgármester

1. Mini Bölcsőde működési ügye

Előadó: Dr. Szilágyi Tibor polgármester

1. TOP\_PLUSZ-1.2.3-21-BS1-2022-00033 azonosítószámú „Belterületi utak fejlesztése” pályázat tárgyában

Előadó: Dr. Szilágyi Tibor polgármester

1. Polgármesteri Hivatal belső felújítása pályázat önerő tárgyában

Előadó: Dr. Szilágyi Tibor polgármester

1. A közterületek elnevezéséről és házszámozás szabályairól szóló 20/2013. (XI. 29.) önkormányzati rendelet módosítása

Előadó: Dr. Szilágyi Tibor polgármester

1. Alföld Slow Egyesület telephely létesítése tárgyában

Előadó: Dr. Szilágyi Tibor polgármester

1. Jelentés a határozatok végrehajtásáról.

Előadó: Dr. Szilágyi Tibor polgármester

1. Gyermeknap előkészítése (szóbeli)

Előadó: Dr. Szilágyi Tibor polgármester

1. Kisboldogasszony Katolikus Általános Iskola támogatási kérelme

Előadó: Dr. Szilágyi Tibor polgármester

1. Bejelentések

1.) Mece Zum Babák Tánccsoport kérése

Előadó: Dr. Szilágyi Tibor polgármester

2.) Rendőrség Napja alkalmából történő felajánlás tárgyában (szóbeli)

Előadó: Dr. Szilágyi Tibor polgármester

3.) Tűzoltók Napja alkalmából történő felajánlás tárgyában (szóbeli)

Előadó: Dr. Szilágyi Tibor polgármester

4.) Maradványhasznosító Zrt. ingatlan vagyon felajánlása Magyar Falu Programban részt vevő kistelepülések számára (szóbeli)

Előadó: Dr. Szilágyi Tibor polgármester

5.) Orosházi Kistérség Többcélú Társulása Társulási Megállapodásának módosítása

Előadó: Dr. Szilágyi Tibor polgármester

**Zárt ülés keretében:**

1.) „Békés Vármegyéért” kitüntető díj adományozása

Előadó: Dr. Szilágyi Tibor polgármester

1. ***a.) Beszámoló a Gondozási Központ munkájáról***

***b.) Tájékoztató a demenciával élő személyek nappali ellátásáról és a belső ellenőr hatásvizsgálata***

**Dr. Szilágyi Tibor polgármester:**

A Gondozási Központ Intézményvezetője elkészítette a beszámolót, melyet mindenki megkapott. A szociális bizottság tárgyalta a napirendet, felkéri a bizottság elnök asszonyát, mondja el döntésüket.

**Fekete Tiborné képviselő, a Szociális, Kulturális, Egészségügyi és Sport Bizottság elnöke:**

Tisztelettel köszönt mindenkit. Elmondja, a szociális bizottság tárgyalta a Gondozási Központ beszámolóját és elfogadásra javasolja.

A demenciával élő személyek nappali ellátásával és a belső ellenőr hatásvizsgálatával kapcsolatban érkezett tájékoztatót nem fogadták el, mivel a személyi feltétek az 1/2000. SzCsM rendelet ételmében adottak a demenciával élő személyekre. A tárgyi feltételekben voltak vitás kérdések, melyekre részben kaptak választ az Intézményvezető Asszonytól, és a Jegyző Asszony véleménye alapján felkérik a Kormányhivatalt, hogy nyújtson szakmai állásfoglalást ezzel a kérdéssel kapcsolatban. 2021-ben a nappali klub ellátásában 50 főre beadtak létszámbővítésre engedélyt, amit meg is kaptak, de a demens ellátottak része kimaradt. Ez 2021. év óta mindig halasztódik. A személyi feltételek adottak, jó lenne, ha ezt tudnák biztosítani, ez egy fontos feladat, mivel Gádoros idősödő település. A belső ellenőr a jelentésében a személyi és tárgyi feltételek közül kiemelt 1-2 dolgot, aminek teljesülnie kell, pld. akadálymentes közlekedés, világos legyen, piktogramokat kell kihelyezni, lekerekíteni a tárgyak éles széleit. Abban egyeztek meg a bizottsági ülésen, hogy újra kikérik a Kormányhivatal véleményét, hogy minél előbb tudják biztosítani ezt a szolgáltatást.

**Dr. Szilágyi Tibor polgármester:**

Kérdés, hozzászólás nem volt. Szavazásra bocsátja a határozati javaslatot. Ki ért egyet ezzel?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül, az alábbi határozatot hozta:

**53/2023. (IV. 25.) KT határozat**

Gádoros Nagyközség Önkormányzat Képviselő-testülete elfogadja a Gondozási Központ 2022. évi munkájáról szóló szakmai beszámolót.

Felelős: Dr. Szilágyi Tibor polgármester

Erről értesül: Krivikné Zahorecz Anita Gondozási Központ Intézményvezető

Határidő: értelem szerint

**Dr. Szilágyi Tibor polgármester:**

Szavazásra bocsátja a demenciával élő személyek nappali ellátásával kapcsolatban hatástanulmány készítését a személyi és tárgyi feltételekről. Ki ért egyet ezzel?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül, az alábbi határozatot hozta:

**54/2023. (IV. 25.) KT határozat**

Gádoros Nagyközség Önkormányzat Képviselő-testülete felkéri a Polgármester Urat és a Gondozási Központ Intézményvezető Asszonyát, hogy hatástanulmányt készítsen a demens ellátottaknak a személyi és tárgyi feltételeiről.

Felkéri a Polgármester Urat a szükséges intézkedések megtételére.

Felelős: Dr. Szilágyi Tibor polgármester

Krivikné Zahorecz Anita intézményvezető, Gondozási Központ

Határidő: 2023. május 23.

*Eltávozik a teremből Krivikné Zahorecz Anita, a Gondozási Központ intézményvezetője.*

1. ***Humán Szolgáltató Központ 2022. évi beszámolója***

**Dr. Szilágyi Tibor polgármester:**

Megkapták a Humán Szolgáltató Központ beszámolóját. A népkonyhai szolgáltatás részére az Önkormányzat biztosítja a helyet, ezért küldenek beszámolót. 2022. évben 121 fő igényelte a szolgáltatást, ez napi 15 főt jelent. Ehhez jön még a szociális étkeztetés, amit 60 fő vesz igénybe. De most csak a népkonyhai szolgáltatásról kellett beszámolnia.

A szociális bizottság tárgyalta a napirendet, felkéri a bizottság elnök asszonyát, mondja el döntésüket.

**Fekete Tiborné képviselő, a Szociális, Kulturális, Egészségügyi és Sport Bizottság elnöke:**

A bizottság a beszámolót elfogadásra javasolja.

**Dr. Szilágyi Tibor polgármester:**

Kérdés, hozzászólás van-e?

További kérdés, hozzászólás nem volt. Szavazásra bocsátja a határozati javaslatot. Ki ért ezzel egyet?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**55/2023. (IV. 25.) KT határozat**

Gádoros Nagyközség Önkormányzat Képviselő-testülete dönt arról, hogy elfogadja a Humán Szolgáltató Központ (5742 Elek, Gyulai út 18.) 2022. évi munkájáról szóló beszámolót.

**Felelős:** Dr. Szilágyi Tibor polgármester

**Erről értesül:** Wengerter Bernadett képviselő, Humán Szolgáltató Központ

**Határidő:** értelem szerint

1. ***Mini Bölcsőde működési ügye***

**Dr. Szilágyi Tibor polgármester:**

Átadja a szót Jegyző Asszonynak.

**Kőszegi Erzsébet Mária jegyző:**

Gádoros Nagyközség Önkormányzata a„Mini bölcsőde kialakítása Gádoroson” című projekt keretében az 5932 Gádoros, Kossuth Lajos utca 17. szám alatt létrehozandó „Mini Bölcsőde” a 40/2023. (III.21.) KT határozat értelmében a Gádoros Nagyközség Önkormányzata Képviselő-testületének Napközi Otthonos Óvodájával együtt, mint többcélú óvoda-bölcsődeként fog működni. A vélemények beszerzése április 18-án megtörtént, az erről szóló jegyzőkönyvet megkapták. Az intézmény átszervezéséhez a támogató és egyetértő vélemények kialakításra kerültek. A mini bölcsőde működéséhez és az engedélyezési eljárás benyújtásához, a 2023. szeptember 01. napjával hatályba lépő intézményi dokumentumok átdolgozása szükséges, elsősorban az alapító okirat módosítása, a szakmai program, a szervezeti és működési szabályzat stb., melyeket megküldtek a Képviselő-testület részére.

Várják a Képviselő-testület javaslatát az intézmény nevére. Eddig hosszú neve volt az intézménynek, most egy rövidebbet javasol az Intézményvezető Asszony, mégpedig Gádorosi Manóliget Óvoda és Mini Bölcsőde megnevezéssel. A mini bölcsőde telephelye a Kossuth utca 17. szám alatt valósulna meg. Kéri a Képviselő-testület javaslatát és támogató döntését.

Átadja a szót az intézmény vezetőjének:

**Prozlik Márta intézményvezető, Napközi Otthonos Óvoda:**

Tisztelettel köszönt mindenkit. Elmondja, fontos dönteni, hogy a 2 csoportos mini bölcsődében 14 férőhely van, abban az esetben, ha a csoportban minden gyermek betöltötte a 2. életévet akkor egy csoportban 8 fő is lehet. Ezért arról is kell dönteni, hogy maximum mennyi legyen a gyereklétszám az alapító okiratban. Javasolja a 15 fő gyermeklétszámot a jogszabály engedi, a feltételek adottak.

**Kőszegi Erzsébet Mária jegyző:**

A pályázatban 2 x 7 fő volt egy-egy csoportban megjelölve a mini bölcsőde létszámára.

**Prozlik Márta intézményvezető, Napközi Otthonos Óvoda:**

Ha SNI-s gyermeket is vesznek fel, abban az esetben csökkenteni kell a felvehető létszámot, mert nem lehet létszám túllépés.

**Dr. Szilágyi Tibor polgármester:**

A szociális bizottság tárgyalta a napirendet, felkéri a bizottság elnök asszonyát, mondja el döntésüket.

**Fekete Tiborné képviselő/Szociális, Kulturális, Egészségügyi és Sport Bizottság elnöke:**

A bizottság elfogadásra javasolta az alapító okirat módosítását.

**Herbszt Gergely képviselő:**

Felhívja a figyelmet arra, hogy a bölcsődébe jelentkezőket alaposan ellenőrizzék le, hogy Gádoroson élnek-e életvitelszerűen, mert elsősorban a Gádoroson élő gyermekek szüleinek szeretnének segíteni.

**Prozlik Márta intézményvezető, Napközi Otthonos Óvoda:**

A felvételnél elsődlegesen figyelik azt, hogy gádorosi lakcíme legyen és, hogy dolgoznak-e a szülők.

**Herbszt Gergely képviselő:**

Javasolja, hogy menjenek ki a lakcímre, végezzenek ellenőrzést. A problémák elkerülése végett.

**Prozlik Márta intézményvezető, Napközi Otthonos Óvoda:**

Az életvitelszerű ittélést a védőnői szolgálat ellenőrzi.

**Kőszegi Erzsébet Mária jegyző:**

Az előkészítéshez szükséges, hogy térítési díj legyen-e a bölcsődében?

**Prozlik Márta intézményvezető, Napközi Otthonos Óvoda:**

Elmondja, ha a gyermek hiányzása a 10 napot meghaladja, akkor nem jár egész hónapra normatíva. Ha van térítési díj, akkor rá van utalva a szülő, hogy minden nap behozza a gyermeket.

A nyitva tartásról is dönteni kell. Javasolja, hogy ugyanúgy legyen nyitva, mint az óvoda, vagyis reggel 6 órától délután 17 óráig.

Dönteni kell az intézmény nevéről is. Ő már egy javaslattal érkezett: Gádorosi Manóliget Óvoda és Mini Bölcsőde.

**Dr. Szilágyi Tibor polgármester:**

Egy kicsit hivatalosabb nevet gondolt az intézménynek, de elfogadja.

*Megegyezik abban a Képviselő-testület, hogy reggel 6 órától délután 17 óráig lesz nyitva a mini bölcsőde, és a maximális gyermeklétszám 15 fő.*

Térítési díj legyen-e a mini bölcsődében és ha igen, akkor mennyi?

**Prozlik Márta intézményvezető, Napközi Otthonos Óvoda:**

A térítési díjat 526,- Ft-ban tervezte, előzetes számítások alapján. Szerinte a gyermekek fele nem fog fizetni, mert szociálisan rászorultak lesznek.

**Herbszt Gergely képviselő:**

Elmondja, a gyermekek 1 napi felügyeletéért akár 5-10 ezer Ft-ot is elkérnek. Az 525,- Ft/nap nagyon kevés.

**Jávorcsik János Dávid képviselő/Pénzügyi, Gazdasági és Környezetvédelmi Bizottság elnöke:**

Javaslata 1.000 Ft naponta.

**Prozlik Márta intézményvezető, Napközi Otthonos Óvoda:**

Ha csak 1 napot volt bölcsődében a gyermek, akkor is ki kell fizetni az egész havit. Ha megszegi valaki a házi rendet, akkor megszüntetik a jogviszonyát.

**Herbszt Gergely képviselő:**

Térítési díjnak 500,- Ft-ot javasol naponta.

**Kőszegi Erzsébet Mária jegyző:**

Lehet először térítési díj nélkül is elindítani a bölcsődei szolgáltatást, majd később változtatni.

**Fekete Tiborné képviselő/Szociális, Kulturális, Egészségügyi és Sport Bizottság elnöke:**

Ő is 500,- Ft-ot javasol naponta, lehet majd márciusban módosítani.

**Ribárszki István János képviselő:**

A szervezeti felépítéssel kapcsolatban kérdezi, hogy az intézmény vezetője az intézményvezető asszony lesz?

**Prozlik Márta intézményvezető, Napközi Otthonos Óvoda:**

Igen, Ő marad az intézményvezető, a helyettese pedig jelenleg Banka Anikó. Az óvoda titkár bölcsőde titkár közös lesz. Két csoportos mini bölcsőde személyi feltétele 2 fő kisgyermeknevelő és 3 fő dajka alkalmazása, de a helyi adottságokat figyelembe véve javasolja 3 fő kisgyermeknevelő és 2 fő dajka alkalmazását, a munkaszervezés jóval hatékonyabb lenne. A bölcsődei dajkák munkáját kiegészítenék 1 fő közfoglalkoztatott alkalmazásával. Szükség lehet még gyógypedagógusok alkalmazására is.

**Dr. Szilágyi Tibor polgármester:**

Az épület hátsó részén a teraszon még fakerítést kell készíteni, ne hogy baleset történjen.

További kérdés, hozzászólás nem volt. Szavazásra bocsátja az I. határozati javaslatot. Ki ért ezzel egyet?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**56/2023. (IV. 25.) KT határozat**

Gádoros Nagyközség Önkormányzat Képviselő-testülete a nemzeti köznevelésről szóló 2011. évi CXC. törvény 21. § (2) bekezdésében foglaltak alapján dönt arról, hogy a fenntartásában működő Gádoros Nagyközség Önkormányzata Képviselő-testületének Napközi Otthonos Óvodája 2023. augusztus 01. napjával hatályba lépő alapító okiratánakmódosítását elfogadja a melléklet szerinti tartalommal.

Megbízza Dr. Szilágyi Tibor polgármester urat az egységes szerkezetbe foglalt alapító okirat kiadására és a Magyar Államkincstár nyilvántartásba történő bejegyzés megküldésére.

Felelős: Dr. Szilágyi Tibor polgármester

Kőszegi Erzsébet Mária jegyző

Prozlik Márta Napközi Otthonos Óvoda intézményvezető

Határidő: 2023. május 31.

**Dr. Szilágyi Tibor polgármester:**

Szavazásra bocsátja a II. határozati javaslatot. Ki ért ezzel egyet?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**57/2023. (IV. 25.) KT határozat**

Gádoros Nagyközség Önkormányzat Képviselő-testülete a nemzeti köznevelésről szóló 2011. évi CXC. törvény 21. § (4) bekezdésében foglaltak alapján dönt arról, hogy a fenntartásában működő Gádoros Nagyközség Önkormányzata Képviselő-testületének Napközi Otthonos Óvodája 2023. szeptember 01. napjával hatályba lépő Szervezeti és Működési Szabályzatának kiegészítését elfogadja a melléklet szerinti tartalommal.

Megbízza Dr. Szilágyi Tibor polgármester urat a szükséges intézkedésre és aláírásra.

Felelős: Dr. Szilágyi Tibor polgármester

Kőszegi Erzsébet Mária jegyző

Prozlik Márta Napközi Otthonos Óvoda intézményvezető

Határidő: 2023. május 31.

**Dr. Szilágyi Tibor polgármester:**

Szavazásra bocsátja a III. határozati javaslatot. Ki ért ezzel egyet?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**58/2023. (IV. 25.) KT határozat**

Gádoros Nagyközség Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 104. § (1) bekezdés d) pontjában foglaltak alapján a fenntartásában működő Gádoros Nagyközség Önkormányzata Képviselő-testületének Napközi Otthonos Óvodája 2023. szeptember 01. napjával hatályba lépő Szakmai Programját jóváhagyja a melléklet szerinti tartalommal.

Megbízza Dr. Szilágyi Tibor polgármester urat a szükséges intézkedés megtételére.

Felelős: Dr. Szilágyi Tibor polgármester

Kőszegi Erzsébet Mária jegyző

Prozlik Márta Napközi Otthonos Óvoda intézményvezető

Határidő: 2023. május 31.

*Eltávozik a teremből Prozlik Márta, a Napiközi Otthonos Óvoda intézményvezetője.*

1. ***TOP\_PLUSZ-1.2.3-21-BS1-00033 azonosítószámú „Belterületi utak fejlesztése” pályázat tárgyában***

**Dr. Szilágyi Tibor polgármester:**

Az Önkormányzat a Békés Vármegyei Önkormányzati Hivatallal a 20/2023. (I.24.) KT határozatban foglaltak szerint Konzorciumi Együttműködési Megállapodást írt alá a „Gádoros Nagyközség belterületi utak fejlesztése” című pályázat megvalósítására.

2023. február 21-ei ülésen határozatot hozott a Képviselő-testület arról, hogy a korábban aláírt Együttműködési Megállapodást közös megegyezéssel megszünteti, mivel a pályázattal kapcsolatos adminisztratív feladatok könnyebben megvalósíthatók egy a kistérségben működő 100%-ban önkormányzati tulajdonú Nonprofit szervezettel, mely szintén jogosult a feladatok ellátására. Konzorciumi partnerként az OROS-PROJEKT Nonprofit Kft. jelentkezett a projektmenedzsmenti feladatok ellátására a belterületi utak projekt kapcsán, de a projektmenedzsment szervezet változása az elvégzett és elvégzendő feladatokkal kapcsolatos átadás-átvételi eljárás lefolytatása jelentős adminisztratív feladatokkal járna és amire a Közreműködő Szervezet jóváhagyná a módosítást addig a projekt megvalósítása késedelembe esne. Az eltelt idő megemelné a kivitelezés költségét, ezért kénytelen visszavonni a határozati javaslatokat és hatályban tartani az előzőleg aláírt konzorciumi megállapodást.

**Jávorcsik János Dávid képviselő/Pénzügyi, Gazdasági és Környezetvédelmi Bizottság elnöke:**

A pénzügyi bizottság javasolja a határozatok meghozatalát.

**Dr. Szilágyi Tibor polgármester:**

Kérdés, hozzászólás nem volt. Szavazásra bocsátja az I. határozati javaslatot.

Ki ért ezzel egyet?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**59/2023. (IV. 25.) KT határozat**

Gádoros Nagyközség Önkormányzata Képviselő-testülete visszavonja a 33/2023. (II. 21.) KT határozatot, mely a TOP\_PLUSZ-1.2.3-21-BS1-2022-00033 azonosítószámú „Belterületi utak fejlesztése” tárgyú pályázatban szereplő konzorciumi tag, a Békés Vármegyei Önkormányzati Hivatallal kötött Együttműködési Megállapodásának megszüntetésére és új konzorciumi partner kijelölésére vonatkozik.

Felkéri a Polgármester Urat a szükséges intézkedések megtételére.

Végrehajtás határideje: azonnal

Végrehajtásért felelős: Dr. Szilágyi Tibor polgármester

Határozatról értesítést kap: Békés Vármegyei Önkormányzati Hivatal

**Dr. Szilágyi Tibor polgármester:**

Szavazásra bocsátja a II. határozati javaslatot.

Ki ért ezzel egyet?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**60/2023. (IV. 25.) KT határozat**

Gádoros Nagyközség Önkormányzata Képviselő-testülete visszavonja a 34/2023. (II. 21) KT határozatot, mely a TOP\_PLUSZ-1.2.3-21-BS1-2022-00033 azonosítószámú „Belterületi utak fejlesztése” tárgyú pályázatban szereplő konzorciumi tag Együttműködési Megállapodásának megszüntetése és az OROS-PROJEKT Nonprofit Kft. új konzorciumi partner kijelölésére vonatkozik.

Felkéri a Polgármester Urat a szükséges intézkedések megtételére.

Végrehajtás határideje: azonnal

Végrehajtásért felelős: Dr. Szilágyi Tibor polgármester

Határozatról értesítést kap: OROS-PROJEKT Nonprofit Kft.

**Dr. Szilágyi Tibor polgármester:**

Szavazásra bocsátja a III. határozati javaslatot.

Ki ért ezzel egyet?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**61/2023. (IV. 25.) KT határozat**

Gádoros Nagyközség Önkormányzata – Békés Vármegyei Önkormányzati Hivatallal a 20/2023. (I.24.) KT határozatban foglaltak alapján aláírt Konzorciumi Együttműködési Megállapodást hatályban tartja a TOP\_PLUSZ-1.2.3-21-BS1-2022-00033 azonosítószámú „Gádoros Nagyközség belterületi utak fejlesztése” című pályázat megvalósítására.

Felkéri a Polgármester Urat a szükséges intézkedések megtételére.

Végrehajtás határideje: azonnal

Végrehajtásért felelős: Dr. Szilágyi Tibor polgármester

Határozatról értesítést kap: Békés Vármegyei Önkormányzati Hivatal

1. ***Polgármesteri Hivatal belső felújítása pályázat önerő tárgyában***

**Dr. Szilágyi Tibor polgármester:**

A Magyar Falu Program keretén belül „Gádoros Polgármesteri hivatal épületének belső felújítása”című építési beruházásra az önkormányzat meghívásos pályázati eljárást írt ki a kivitelezési munka elvégzésére. A pályázati felhívásra 3 db pályázat érkezett. A bontási jegyzőkönyv készítésekor nyilvánvalóvá vált, hogy a legalacsonyabb ellenszolgáltatási díj összege most is meghaladja a tárgyi pályázati projekt támogatási szerződésében a kivitelezésre biztosított forráskeretet. A Támogatói Okiratban a belső felújítási munkálatokra 34.208.126,-Ft áll rendelkezésre, melyből 16.276.114,-Ft a Polgármesteri Hivatal teljes elektromos hálózatának felújítási költsége az aláírt vállalkozási szerződés alapján. A belső felújításhoz szükséges költségnövekmény összege 7.196.468, -Ft. A nyertes ajánlattevő a KOPP EXPORT-IMPORT Kft., egy régi, megbízható cég.

**Jávorcsik János Dávid képviselő/Pénzügyi, Gazdasági és Környezetvédelmi Bizottság elnöke:**

A pénzügyi bizottság javasolja a határozat meghozatalát.

**Dr. Szilágyi Tibor polgármester:**

Kérdés, hozzászólás nem volt. Szavazásra bocsátja a határozati javaslatot. Ki ért ezzel egyet?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**62/2023. (IV. 25.) KT határozat**

Gádoros Nagyközség Önkormányzat Képviselő-testülete egyetértve a döntés előkészítők javaslatával az alábbi döntést hozta.

Ajánlatkérői döntés a Magyar Falu Program (MFP-ÖTIK/2021/1) keretén belül „Gádoros Polgármesteri hivatal (Kossuth L. u. 16.,hrsz: 766/1) épületének belső felújítása” című építési beruházás és a szükséges önerő biztosítása tárgyában

A Képviselő-testület a kivitelezési munkálatok elvégzésére – egyetértve a Döntés előkészítők javaslatával – nyertes ajánlattevőként a KOPP EXPORT-IMPORT Kft. (Székhelye: 5600 Békéscsaba, Dobozi út 7.), mint a legjobb ár-érték arányt megjelenítő ajánlatot tevő gazdasági társaságot jelöli meg, melynek az ellenszolgáltatási összege: 19.786.205,-Ft + 5.342.275,-Ft ÁFA = 25.128.480,- Ft (huszonötmillió-százhuszonnyolcezer-négyszáznyolcvan forint).

1. A Képviselő-testület a „Gádoros Polgármesteri hivatal (Kossuth L. u. 16.,hrsz: 766/1) épületének belső felújítása” című építési beruházás kivitelezésére fordítható,pályázatban elszámolható összköltségén felül, az önkormányzatsaját forrás kiegészítéssel 7.196.468, -Ftösszegben a 2023. évi céltartalék és az általános tartalék terhére biztosítja.
2. A Képviselő-testület felhatalmazza Dr. Szilágyi Tibor Polgármester urat e határozat 1. pontja szerinti nyertes ajánlattevővel a kivitelezésre irányuló vállalkozási szerződés megkötésére, az önkormányzat nevében és képviseletében történő aláírására.

**Felelős:** Dr. Szilágyi Tibor polgármester

Libor Zsoltné pénzügyi csoportvezető

**Határidő:** értelem szerint

1. ***A közterületek elnevezéséről és a házszámozás szabályairól szóló 20/2013. (XI. 29.) önkormányzati rendelet módosítása***

**Kőszegi Erzsébet Mária jegyző:**

A Békés Vármegyei Kormányhivatal a helyi önkormányzatok törvényességi felügyeletével kapcsolatos 2022. évi ellenőrzési munkaterve alapján végzett célvizsgálatot, amely alapján a Gádoros Nagyközség Önkormányzatának Képviselő-testülete  által alkotott, a közterületek elnevezéséről és a házszámozás szabályairól szóló 20/2013. (XI. 29.) önkormányzati rendelet is törvényességi vizsgálat alá került. A szakmai segítségnyújtásban foglaltak szerint az önkormányzati rendelet módosításra került. Az önkormányzati rendelet bevezető részét a kodifikációs szövegezési minták alapján szükséges módosítani, a jogszabályszerkesztésről szóló 61/2009. (XII. 14.) IRM. rendelet rendelkezései szerint, amely kötelező jelleggel meghatározza a tartalmi elemeit és sorrendjét. A rendelet 15. § (1) bekezdésében az ingatlan használóját, kezelőjét nevesíti a házszámtábla kihelyezés kötelezettjeként és csupán ezek hiánya esetére jelöli meg a tulajdonost, így a hatályos szabályozás nincs összhangban a Magyarország helyi önkormányzatairól szóló 2011. évi CLXXXIX. törvény 14/A. § (5) bekezdésével. Módosítani szükséges, hogy kizárólag az ingatlantulajdonost jelölje meg a házszámtábla kihelyezésére köteles személyként.

A rendeletmódosítást a Képviselő-testület tagjai megkapták, felkéri őket a rendeletmódosítás elfogadására.

**Dr. Szilágyi Tibor polgármester:**

A szociális bizottság tárgyalta a napirendet, átadja a szót az elnök asszonynak, mondja el véleményüket.

**Fekete Tiborné képviselő, a Szociális, Kulturális, Egészségügyi és Sport Bizottság elnöke**

A szociális bizottság támogatja a rendeletmódosítást.

**Dr. Szilágyi Tibor polgármester:**

Kérdés, hozzászólás nem volt.

Szavazásra bocsátja a közterületek elnevezéséről és házszámozás szabályairól szóló 20/2013. (XI. 29.) önkormányzati rendelet módosításának megalkotását. Ki ért egyet ezzel?

A döntéshozatalban résztvevők szám: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi rendeletmódosítást alkotta:

**Gádoros Nagyközség Önkormányzat Képviselő-testülete – 6 igen szavazattal, ellenszavazat és tartózkodás nélkül – módosította a közterületek elnevezéséről és házszámozás szabályairól szóló 20/2013. (XI. 29.) önkormányzati rendeletét az 5/2023. (IV. 27.) önkormányzati rendelettel.**

1. ***Alföld Slow Egyesület telephely létesítése tárgyában***

**Dr. Szilágyi Tibor polgármester:**

Az Önkormányzat az Alföld Slow Egyesület rendes tagja. Az egyesület alapítását követően az egyesület tagjai arról döntöttek, hogy a tagönkormányzati településeken telephelyet létesítenek, - a közös pályázatok sikerességéért - jellemzően a tagönkormányzat székhelyén, ez Gádoroson még nem történt meg. A telephely létesítéséhez az ingatlan tulajdonosának hozzájárulása szükséges. Kéri a Képviselő-testület hozzájárulást a telephely létesítéséhez.

Kérdés, hozzászólás nem volt. Szavazásra bocsátja a határozati javaslatot. Ki ért egyet ezzel?

A döntéshozatalban résztvevők száma: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**63/2023. (IV. 25.) KT határozat**

Gádoros Nagyközség Önkormányzat Képviselő-testülete hozzájárul ahhoz, hogy az Alföld Slow Egyesület telephelyet létesítsen Gádoros, Kossuth Lajos utca 16. szám ingatlanban és azt az alapszabályban is rögzítse.

Felkéri a Polgármester Urat a szükséges intézkedések megtételére.

Végrehajtás határideje: azonnal

Végrehajtásért felelős: Dr. Szilágyi Tibor polgármester

Határozatról értesítést kap: Alföld Slow Egyesület – Szebellédi Zoltán elnök

1. ***Jelentés a határozatok végrehajtásáról***

**Dr. Szilágyi Tibor polgármester:**

A Képviselő-testület tagjai megkapták a napirend anyagát.

Kérdés, hozzászólás van-e? Kérdés, hozzászólás nem volt. Szavazásra bocsátja a határozati javaslatot. Ki ért egyet ezzel?

A döntéshozatalban résztvevők száma: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**64/2023. (IV. 25.) KT határozat**

Gádoros Nagyközség Önkormányzat Képviselő-testülete a lejárt határidejű határozatok végrehajtásáról szóló tájékoztatót elfogadja.

Felelős: Dr. Szilágyi Tibor polgármester

Határidő: értelem szerint

1. ***Gyermeknap előkészítése (szóbeli)***

**Dr. Szilágyi Tibor polgármester:**

Nagyon jól haladnak a gyermeknap előkészületeivel, megtörténtek a kapcsolat felvételek. Sokan jelezték segítségüket. Május 27-én, szombaton a Hétvezér Parkban lesz a rendezvény. Reméli jól fog sikerülni.

**Herbszt Gergely képviselő:**

Kéri, hogy hívja fel az önkormányzat a Hétvezér Park körül élő lakosok figyelmét, hogy ne rakjanak le a park területére zöldhulladékot, ezért van minden hónapban a lakosságnak zöldhulladékszállítás.

**Jávorcsik János Dávid képviselő/Pénzügyi, Gazdasági és Környezetvédelmi Bizottság elnöke:**

Az is jó lenne, ha parkolásra sem használnák a Hétvezér Parkot.

**Dr. Szilágyi Tibor polgármester:**

Szerinte azt hiszik az ott lakók, hogy a Hétvezér Park azon területe, ahova leparkolnak, az a bérlakásokhoz tartozik. A park önkormányzati tulajdonban van.

**Jávorcsik János Dávid képviselő/Pénzügyi, Gazdasági és Környezetvédelmi Bizottság elnöke:**

Elmondja, az út közelében 1,5 méteres távolságon belül nem lehet kirakva kődarab, nem lehet odaültetni bokrot stb., mert balesetet okozhat, erről is tájékoztatni kellene az ott lakókat.

**Fekete Tiborné képviselő, a Szociális, Kulturális, Egészségügyi és Sport Bizottság elnöke**

A gyermeknap szervezése folyamatban van, jól haladnak. A költségvetésben tervezett kereten belül vannak.

1. ***Kisboldogasszony Katolikus Általános Iskola támogatási kérelme***

**Dr. Szilágyi Tibor polgármester:**

A Kisboldogasszony Katolikus Általános Iskola igazgatója kérelemmel fordult a Képviselő-testülethez, mivel az iskola 7. osztályos tanulói a Határtalanul! pályázaton kirándulást nyertek az erdélyi Szovátára, de a költségek megdrágultak a pályázat beadása óta, ezért 150.000,- Ft támogatást kér. A covid helyzet előtt adtak a tanuló gyerekek részére ilyen irányú támogatást, most is javasolja részükre, mert nagy élményt jelent az erdélyi kirándulás.

**Jávorcsik János Dávid képviselő/Pénzügyi, Gazdasági és Környezetvédelmi Bizottság elnöke:**

A pénzügyi bizottság javasolja a támogatást a gyermekek részére.

**Dr. Szilágyi Tibor polgármester:**

Kérdés, hozzászólás nem volt. Szavazásra bocsátja az I. határozati javaslatot. Ki ért egyet ezzel?

A döntéshozatalban résztvevők száma: 6 fő.

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**65/2023. (IV. 25.) KT határozat**

Gádoros Nagyközség Önkormányzat Képviselő-testülete dönt arról, hogy a Kisboldogasszony Katolikus Általános Iskola 7. osztályos tanulóinak a Határtalanul! nyertes pályázatát 150.000,- Ft-tal, azaz Egyszázötvenezer forinttal támogatja a tartalék keret terhére.

Felkéri a Polgármester Urat a szükséges intézkedések megtételére.

Végrehajtás határideje: azonnal

Végrehajtásért felelős: Dr. Szilágyi Tibor polgármester

Határozatról értesítést kap: Kozmer Imre igazgató, Kisboldogasszony Katolikus Általános Iskola

Libor Zsoltné pénzügyi csoportvezető

1. ***Bejelentések***

*1.) Mece Zum Babák Tánccsoport kérése*

**Dr. Szilágyi Tibor polgármester:**

A gádorosi Mece Zum Babák Tánccsoport kéréssel fordult a Képviselő-testülethez. Bejutottak a „XIII. Országos Nyugdíjas Ki-Mit-Tud és Népek Tánca-Népek Zenéje” vetélkedő Döntőjébe, mely 2023. május 12-13-14-én lesz. Támogatást kérnek, mivel a részvételi díj elég jelentős összeg. Ha lehetőség van, akkor az összes felmerülő költség felét kérnék támogatásként, ami fejenként 30.000,- Ft, mindösszesen 90.000,- Ft.

**Jávorcsik János Dávid képviselő/Pénzügyi, Gazdasági és Környezetvédelmi Bizottság elnöke:**

A pénzügyi bizottság javasolja a támogatást.

**Dr. Szilágyi Tibor polgármester:**

Kérdés, hozzászólás nem volt. Szavazásra bocsátja az I. határozati javaslatot. Ki ért egyet ezzel?

A döntéshozatalban résztvevők száma: 6 fő.

Gádoros Nagyközség Önkormányzat Képviselő-testülete 5 igen szavazattal, 1 tartózkodással, ellenszavazat nélkül az alábbi határozatot hozta:

**66/2023. (IV. 25.) KT határozat**

Gádoros Nagyközség Önkormányzat Képviselő-testülete dönt arról, hogy a Mece Zum Babák Tánccsoportot 90.000,- Ft-tal, azaz Kilencvenezer Forinttal támogatja a „XIII. Országos Ki-Mit-Tud és Népek-Tánca-Népek Zenéje” vetélkedő Döntőjében való részvételért, a tartalék keret terhére.

Felelős: Dr. Szilágyi Tibor polgármester

Erről értesül: Mece Zum Babák Tánccsoport képviselője

Libor Zsoltné pénzügyi csoportvezető

Határidő: 2023. május 10.

*2.) Rendőrség Napja alkalmából történő felajánlás tárgyában (szóbeli)*

**Dr. Szilágyi Tibor polgármester:**

Elmondja, a Rendőrségtől kapott megkeresést, hogy a Rendőrség Napja alkalmából elismeréseket kívánnak átadni, és várják Gádoros Önkormányzatának javaslatát. Ő Kocsis Attila gádorosi körzeti megbízottat javasolta, elismerésként pedig egy 40 ezer Ft értékű ajándékutalványt.

**Jávorcsik János Dávid képviselő/Pénzügyi, Gazdasági és Környezetvédelmi Bizottság elnöke:**

A pénzügyi bizottság a javaslatot támogatta.

**Dr. Szilágyi Tibor polgármester:**

Szavazásra bocsátja, ki ért egyet azzal, hogy a Rendőrség Napja alkalmából Kocsis Attila körzeti megbízott részesüljön elismerésben?

A döntéshozatalban résztvevők szám: 6 fő

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**67/2023. (IV. 25.) KT határozat**

Gádoros Nagyközség Önkormányzat Képviselő-testülete Kocsis Attila gádorosi körzeti megbízottat a Rendőrség Napja alkalmából 40.000 Ft értékű ajándékutalványban részesíti szolgálatáért, fáradhatatlan munkájáért a tartalék keret terhére.

Felkéri Polgármester urat a szükséges intézkedések megtételére.

Felelős: Dr. Szilágyi Tibor polgármester

Értesül erről: Libor Zsoltné pénzügyi csoportvezető

Orosházi Rendőrkapitányság

Határidő: 2023. április 25.

*3.) Tűzoltók Napja alkalmából történő felajánlás tárgyában (szóbeli)*

**Dr. Szilágyi Tibor polgármester:**

A Katasztrófavédelemtől is kapott jelzést, hogy a Tűzoltók Napja alkalmából elismeréseket kívánnak átadni és várják a Gádorosi Önkormányzat javaslatát. Ő Zalai Sándort javasolja, áldozatos munkája elismeréseként egy 40 ezer Ft értékű ajándékutalványt a gádorosi kötődésű tűzoltó részére.

**Jávorcsik János Dávid képviselő/Pénzügyi, Gazdasági és Környezetvédelmi Bizottság elnöke:**

A pénzügyi bizottság a javaslatot támogatta.

**Dr. Szilágyi Tibor polgármester:**

Szavazásra bocsátja, ki ért egyet azzal, hogy a Tűzoltók Napja alkalmából Zalai Sándor címzetes törzszászlós részesüljön elismerésben?

A döntéshozatalban résztvevők szám: 6 fő

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**68/2023. (IV. 25.) KT határozat**

Gádoros Nagyközség Önkormányzat Képviselő-testülete Zalai Sándor címzetes törzszászlóst a Tűzoltók Napja alkalmából áldozatos munkája elismeréseként 40.000 Ft értékű ajándékutalványban részesíti a tartalék keret terhére.

Felkéri Polgármester urat a szükséges intézkedések megtételére.

Felelős: Dr. Szilágyi Tibor polgármester

Értesül erről: Libor Zsoltné pénzügyi csoportvezető

Békés Vármegyei Katasztrófavédelmi Igazgatóság

Határidő: 2023. május 4.

*4.) Maradványhasznosító Zrt. ingatlanvagyon átadása a Magyar Falu Programban részt vevő kistelepülések részére*

**Dr. Szilágyi Tibor polgármester:**

A Maradványhasznosító Zrt. megküldte a Magyar Falu Program keretében történő, állami tulajdonú ingatlanok felajánlására vonatkozó tájékoztatást. A felajánlott ingatlan a Gádoros, Külterület 083/7 hrsz. Megnézte az ingatlant, de nem találja hasznosíthatónak, ezért nem javasolja átvenni.

**Jávorcsik János Dávid Pénzügyi, Gazdasági és Környezetvédelmi Bizottság elnöke:**

A bizottság támogatja, hogy a Gádoros, Külterület 083/7 hrsz-ú ingatlant ne kérjék hasznosításra a Maradványhasznosító Zrt.-től.

**Dr. Szilágyi Tibor polgármester:**

Szavazásra bocsátja ki ért egyet azzal, hogy az önkormányzat ne kérje az ingatlanvagyon átadását?

A döntéshozatalban résztvevők szám: 6 fő

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**69/2023. (IV. 25.) KT határozat**

Gádoros Nagyközség Önkormányzatának Képviselő-testületea nemzeti vagyonról szóló 2011. évi CXCVI. törvény 13. §-ában foglaltak valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél **nem kezdeményezi** a Magyar Állam tulajdonában lévő Gádoros, Külterület 083/7 helyrajzi számon felvett ingatlan ingyenes önkormányzati tulajdonba adását.

Erről értesül: Magyar Nemzeti Vagyonkezelő Zrt.

Határidő: értelem szerint

*5.) Orosházi Kistérség Többcélú Társulása Társulási Megállapodásának módosítása tárgyában*

**Dr. Szilágyi Tibor polgármester:**

Elmondja, hogy az orvosi ügyelet átkerül május 1. napjától az Országos Mentőszolgálathoz. Az Orosházi Kistérséggel a 10 éves orvosi ügyelettel kapcsolatos együttműködés meg fog szűnni. Megköszöni a Kistérség eddigi munkáját. Reméli zökkenőmentes lesz az átállás.

**Fekete Tiborné képviselő, a Szociális, Kulturális, Egészségügyi és Sport Bizottság elnöke**

Május 1-től a központi ügyelet számát meg kell szüntetni. Ezután a 1830-as számot kell hívni. Erről majd hirdetményt kell kihelyezni.

**Dr. Szilágyi Tibor polgármester:**

Gádoros Nagyközség Önkormányzatát megkereste az Orosházi Kistérség Többcélú Társulása a Társulási Megállapodás módosítása tárgyában. Az egészségügyi alapellátásról szóló 2015. évi CXXIII. törvény 22. § (2) bekezdésében foglalt rendelkezéseknek megfelelően, a kormányzati honlapon 2023. április 1. napján közzétett belügyminiszteri közleményre, illetve a 2023. április hó 3. napján kelt, Országos Mentőszolgálat által a Békés Vármegye polgármesterei részére címzett tájékoztatóban foglaltak alapján Békés Vármegyében 2023. május 1. napjától az alapellátáshoz kapcsolódó háziorvosi ügyeleti ellátást az Országos Mentőszolgálat biztosítja.

Ebből adódóan 2023. április 30. napjával az Orosházi Kistérség Többcélú Társulása háziorvosi ügyelet működtetésére vonatkozó feladata megszűnik, ez alapján szükségszerű módosítani a társulás Társulási Megállapodását.

Majd diszpécser veszi fel a telefont és nyújt segítséget. Az Orosházi Kistérség Többcélú Társulása Társulási Megállapodása ennek függvényében módosulni fog, kikerül belőle az orvosi ügyeleti ellátás. Ezután nem kell fizetni az önkormányzatnak az orvosi ellátásért a díjat, ami 64,- Ft/fő/nap volt.

Az új orvosi ügyelettel kapcsolatban tájékoztatást kell kihelyezni, információt kell adni a lakosoknak.

Szavazásra bocsátja a határozati javaslatot. Ki ért egyet ezzel?

A döntéshozatalban résztvevők szám: 6 fő

Gádoros Nagyközség Önkormányzat Képviselő-testülete 4 igen szavazattal, 1 ellenszavazattal és 1 tartózkodással az alábbi határozatot hozta:

**70/2023. (IV. 25.) KT határozat**

Gádoros Nagyközség Önkormányzat Képviselő-testülete dönt arról, hogy:

1. elfogadja az Orosházi Kistérség Többcélú Társulásának Társulási Megállapodását 2023. május 1. napján való hatályba lépéssel a határozat mellékletének megfelelő tartalommal.

Felkéri a Polgármester urat a Társulási Megállapodás aláírására.

**Felelős:** Dr. Szilágyi Tibor polgármester

**Határidő:** értelemszerűen

**Dr. Szilágyi Tibor polgármester:**

További bejelentés nem történt.

*Dr. Szilágyi Tibor polgármester úr zárt ülést rendel el. Mötv. 46.§ (2) bekezdés a) pontja alapján.*

**Dr. Szilágyi Tibor polgármester:**

Szavazásra bocsátja, ki ért egyet a zárt ülés elrendelésével?

A döntéshozatalban résztvevők szám: 6 fő

Gádoros Nagyközség Önkormányzat Képviselő-testülete 6 igen szavazattal, ellenszavazat és tartózkodás nélkül az alábbi határozatot hozta:

**71/2023. (IV. 25.) KT határozat**

Gádoros Nagyközség Önkormányzat Képviselő-testülete dönt arról, hogy zárt ülést rendel el a Mötv. 46.§ (2) bekezdés a) pontja alapján kitüntető díj adományozása céljából.

Felelős: Dr. Szilágyi Tibor polgármester

Határidő: azonnal

**Dr. Szilágyi Tibor polgármester:**

A rendes képviselő-testületi ülést bezárja.

*A zárt ülés dokumentálása külön jegyzőkönyvben található.*

K. m. f.

Dr. Szilágyi Tibor Kőszegi Erzsébet Mária

polgármester jegyző

H I T E L E S Í T J Ü K :

Fekete Tiborné Herbszt Gergely

települési képviselő települési képviselő